Številka: U1004-14/2021

Datum: 23. 6. 2021

Na podlagi 58. člena Zakona o javnih uslužbencih (Uradni list RS, št. 63/07–UPB3, 65/08, 69/08-ZTFI-A, 69/08-ZZavar-E in 40/12-ZUJF) **Uprava RS za varno hrano, veterinarstvo in varstvo rastlin** objavlja javni natečaj za zasedbo prostega uradniškega delovnega mesta

**SEKRETAR (šifra delovnega mesta: 550) v Sektorju za identifikacijo in registracijo ter informacijske sisteme, za nedoločen čas, s polnim delovnim časom, s trimesečnim poskusnim delom.**

Kandidati morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja); specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja); magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja); magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 7 let delovnih izkušenj(1),
* strokovni izpit iz upravnega postopka (2),
* opravljeno obvezno usposabljanje za imenovanje v naziv(3),
* osnovna raven znanja tujega jezika,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

(1)Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

(2)Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidati strokovni izpit opraviti najkasneje v treh mesecih od sklenitve delovnega razmerja.

(3)Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve delovnega razmerja.

Delovne naloge:

* neposredna pomoč pri vodenju strokovnih nalog na delu delovnega področja organa,
* vodenje projektnih skupin za najzahtevnejše in ključne projekte,
* samostojno oblikovanje ključnih sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* vodenje in odločanje v najzahtevnejših upravnih postopkih,
* vodenje in odločanje v najzahtevnejših upravnih postopkih na drugi stopnji,
* zagotavljanje oziroma neposredna pomoč pri zagotavljanju razvoja organizacije.

**Prednost pri izbiri bodo imeli kandidati, ki imajo znanje in izkušnje s področja:**

* odgovornost za razvoj in vzdrževanje informacijskih sistemov;
* analiza uporabniških zahtev, procesov, zakonodaje in drugih podlag;
* optimizacija poslovnih procesov;
* načrtovanje spletnih aplikacij in informacijskih rešitev za podporo poslovnim procesom (z uporabniškega vidika);
* načrtovanje uporabniških vmesnikov in uporabniških izkušenj;
* izdelava funkcionalnih specifikacij za tehnični del razvoja;
* definiranje tehničnih zahtev za programsko opremo;
* svetovanje glede arhitekture in načrtovanja podpornih aplikacij;
* načrtovanje podatkovnih modelov;
* načrtovanje in izvajanje aktivnosti za zagotavljanje in nadzor kakovosti in preizkušanja programske opreme;
* spremljanje razvoja in prevzem rešitev;
* načrtovanje kontrole kakovosti v produkciji;
* vodenje uvajanja rešitev
* znanje angleškega jezika (govorno in pisno).
* poznavanje tehnik vodenja projektov;
* poznavanje baz podatkov, pisanje SQL poizvedb;
* prednost je poznavanje področij veterinarstva, identifikacije in registracije živali, varnosti hrane in varstva rastlin.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu ter kratko opiše delo in raven zahtevnosti dela, ki ga je opravljal pri tem delodajalcu;
3. pisno izjavo o osnovni ravni znanja tujega jezika, iz katere je razvidno na kak način in kdaj je bila pridobljena;
4. pisno izjavo o izpolnjevanju pogoja opravljenega strokovnega izpita iz upravnega postopka, če ga je opravil;
5. pisno izjavo o izpolnjevanju pogoja opravljenega obveznega usposabljanja za imenovanje v naziv, če je usposabljanje opravil;
6. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. izjavo, da za namen tega javnega natečaja dovoljuje Upravi RS za varno hrano, veterinarstvo in varstvo rastlin pridobitev podatkov iz prejšnje točke tega razpisa iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava na prosto delovno mesto mora biti **obvezno** pripravljena in oddana na obrazcu z oznako **UVHVVR prijavni obrazec,** ki je priloga tega javnega natečaja, **z natančno izpolnjenimi vsemi rubrikami in podpisanimi izjavami**. Kandidat lahko po lastni presoji obrazcu prijave priloži tudi kratek življenjepis.

V skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 s spremembami) se v izbirni postopek ne uvrsti kandidat, ki ne izpolnjuje natečajnih pogojev. Kandidatu se o tem izda sklep.

Natečajna komisija bo strokovno usposobljenost kandidatov presojala na podlagi priloženih dokazil oz. v skladu z merili in metodami.

Izbrani kandidat bo delo na delovnem mestu podsekretar opravljal v uradniškem nazivu sekretar. Z izbranim kandidatom bomo sklenili delovno razmerje za nedoločen čas, s polnim delovnim časom, s trimesečnim poskusnim delom.

Izbrani kandidat bo delo opravljal v prostorih Uprave RS za varno hrano, veterinarstvo in varstvo rastlin, v Sektorju za identifikacijo in registracijo ter informacijske sisteme, na naslovu Dunajska 22, 1000 Ljubljana, oz. v drugih prostorih, kjer Uprava RS za varno hrano, veterinarstvo in varstvo rastlin opravlja svoje naloge.

Kandidat vloži prijavo v pisni obliki na obrazcu z oznako »UVHVVR prijavni obrazec«, ki jo pošlje v zaprti ovojnici **z označbo**: »javni natečaj za prosto delovno mesto sekretar št. U1004-14/2021« **na naslov**: Uprava RS za varno hrano, veterinarstvo in varstvo rastlin, Dunajska 22, 1000 Ljubljana,  in sicer v roku 8 dni po objavi na Zavodu RS za zaposlovanje in na spletišču državne uprave GOV.SI. Za pisno obliko prijave se šteje tudi elektronska oblika, poslana **na elektronski naslov**: [gp.uvhvvr@gov.si](mailto:gp.uvhvvr@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni od objave. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani.

Informacije o izvedbi javne objave in v zvezi z delovnim področjem daje Tina Kump (01 300 13 23).

Opomba: V besedilu uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Matjaž Guček

generalni direktor